Bicerin

Bicerin Turin hiriko (Piamonte, Italia) edari tradizionala da, kafe espresaz, txokolate beroaz eta esneaz egiten dena. Edalontzi txiki batean zerbitzen da, osagai bakoitzaren geruzak ongi bereizita. 

Bicerin izenak piamonteraz "edalontzi txikia" esan nahi du.

 Historia 
Dirudienez XVII. mendeko bavarèisa edarian du jatorria. Edari horrek kafea eta txkolatea nahasturik zituen, gainean esnegaina zuen eta siropez gozatua zegoen.

Bicerina XVIII. mendetik existitzen da, eta ordutik zerbitzatzen da Turingo piazza della Consolata-n dagoen Bicerin izeneko kafetegian. 1852an Alexandre Dumas idazleak probatu eta goraipatu egin zuen.

2001. urtean "piamontetar edari tradizionala" izendatua izan zen.

 Erreferentziak 

 Kanpo estekak 

Kategoria:Italiako gastronomia
Kategoria:Kafe errezetak
Kategoria:Esnedun edariak
Kategoria:Txokolatedun edariak